Diari Oficial de la Generalitat Valenciana


Sumari del DOGV 598, del 01-06-1987 (1987/808888)

DECRET 66/1987, d'11 de maig, del Consell de la Generalitat Valenciana, pel qual es crea el Registre d'Entitats de Previsió Social de la Comunitat Valenciana.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/11/66/dof/vci/html**

### Dades del document

Número de DOGV
:   598

Data del DOGV
:   01-06-1987

Secció del DOGV
:   DISPOSICIONS GENERALS

Número del document
:   1987/808888


Data del document
:   11-05-1987

Organisme emissor
:   Conselleria de Treball i Seguretat Social

Tipus de document
:   Decret

Correcció d'errades

Decret 66/1987, d'11 de maig, del Consell de la Generalitat Valenciana, pel qual es crea el Registre d'Entitats de Previsió Social de la Comunitat Valenciana.  
L'article 32 de la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, estableix la competència de la Generalitat Valenciana per al desplegament legislatiu i l'execució de l'Ordenació del Crèdit, la Banca i les Assegurances en el marc de la legislació bàsica de l'Estat, i en els termes que aquesta establesca.   
Aquest març legal bàsic està representat per la Llei 33/1984, de 2 d'agost, sobre Ordenació de l?Assegurança Privada, el Reial Decret 1348/1985, d?1 d'agost i el Reial Decret 2615/ 1985, de 4 de desembre, pel qual s'aprova el Reglament de Previsió Social, o Mutualitats de Previsió Social.   
El Reial Decret 2421/1983, de 28 de juliol, per la seua banda, materialitzà el traspàs de les funcions i els serveis de l'Administració de l'Estat a la Comunitat Valenciana en matèria de Mutualitats de Previsió Social, d'acord amb el que disposa l'article 31.21 de l'esmentada Llei Orgànica 5/1982.   
En el marc legal exposat, i sense perjudici d'una posterior regulació específica de la matèria, cal establir el Registre d'Entitats de Previsió Social de la Comunitat Valenciana, atés el procés d'adaptació d'Estatuts de les referides Entitats a la vigent legislació indicada.   
Per tot això, a proposta del Conseller de Treball i Seguretat Social, i amb la deliberació prèvia del Consell de la Generalitat Valenciana, en sessió celebrada el dia 11 de maig de 1987   
DECRETE:   
Article primer  
Es crea en la Direcció General d'Ocupació i Cooperació de la Conselleria de Treball i Seguretat Social, el Registre d'Entitats de Previsió Social regulades per Reial Decret 2615/1985, de 4 de desembre, Registre que tindrà el caràcter de públic.   
La competència d'aquest Registre s'estendrà a les Entitats mencionades el domicili social i març d'operacions de les quals es limiten a l'àmbit de la Comunitat Valenciana.   
Article segon  
En el Registre d'Entitats de Previsió Social s'inscriuran:   
a) L'autorització administrativa funcional.   
b) L'autorització administrativa per a estendre la demarcació territorial.   
c) La modificació d'Estatuts.   
d) Els acords de fusió, escissió, transformació i dissolució.   
e) El nomenament i cessament dels membres de la Junta Directiva.   
f) La renovació de l'autorització administrativa.   
g) La declaració d'extinció de l'Entitat.   
Article tercer  
Un. A fi d'inscriure en el Registre d'Entitats de Previsió Social els acords de modificació de llurs Estatuts, de fusió, escissió, transformació i dissolució s'haurà de presentar davant l'esmentat Registre la primera còpia i dues còpies simples de l'escriptura notarial per tal de protocolitzar aquests acords.   
Dos. Per a la inscripció en el susdit Registre del nomenament i cessament dels membres de la Junta Directiva hi haurà prou amb una certificació, amb les signatures legitimades notarialment del President i Secretari, si s'escau, de l'acord de l'òrgan social que el prengué.   
Tres. Les resolucions administratives s'hi inscriuran d'ofici.   
Quatre. La inscripció dels acords de modificació d'Estatuts, de fusió, escissió, transformació i dissolució de les Entitats de Previsió Social, així com les inscripcions de les Resolucions administratives tindran caràcter constitutiu.   
DISPOSICIO TRANSITORIA  
Aquelles Entitats de Previsió Social que haguessen adaptat llurs Estatuts a la vigent legislació i a les quals se'ls hagués concedit un número de Registre per la Direcció General d'Ocupació i Cooperació conservaran aquesta numeració.   
DISPOSICIO ADDICIONAL  
Les referències al Ministeri d'Economia i Hisenda i a la Direcció General d'Assegurances, contingudes en el Reial Decret 2615/1985, de 4 de desembre, s'entendran fetes, en L'àmbit de la Comunitat Valenciana, a la Conselleria de Treball i Seguretat Social i a la Direcció General d'Ocupació i Cooperació segons els casos.   
DISPOSICIONS FINALS  
Primera  
Es facultada la Conselleria de Treball i Seguretat Social perquè dicte les normes pertinents per tal de desplegar aquest Decret.   
Segona  
Aquest Decret vigirà el mateix dia de la publicació en el Diari Oficial de la Generalitat Valenciana.   
València, 11 de maig de 1987.   
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI